Dodetal in Filippyne styg tot 115 ná tifoon | Nuus24
Filippyne: Bome ontwortel, dakke afgewaai Manila – Die dodetal weens 'n kragtige tifoon wat die Filippyne getref het, het Woensdag tot 115 gestyg, het rampbestuurpersoneel gesê.Altesaam 49 mense is dood in 'n modderstorting en vloede in die suidelike dorpie New Bataan, terwyl 51 ander op die Mindanao-eiland se ooskus omgekom het, het lt.kol. Lyndon Paniza, 'n militêre woordvoerder, gesê.Een van die slagoffers in New Bataan was 'n soldaat wat aan reddingspogings deelgeneem het, het hy aan verslaggewers gesê.Ses ander mans van dieselfde eenheid word steeds vermis en drie is beseer, het Paniza gesê.Altesaam 12 ander mense is in Mindanao dood, terwyl drie mense in die Visayas-streek hulle lewens verloor het.Die dodetal kan bly styg soos nooddienspersoneel toegang kry tot afgeleë gebiede.– Volg Nuus24 op Twitter.
Lees meer oor: filippyne | weer | storms | tifone VOLGENDE OP NUUS24X